তাহাউর রানার কন্ঠস্বর সহ হস্তাক্ষরের নমুনা সংগ্রহ করবে NIA

ওয়েবডেস্ক: মুম্বইয়ে ২৬/১১ (Mumbai 26/11 Attack) জঙ্গি হামলার অন্যতম চক্রী তাহাউর রানার (Tahawwur Hussain) কন্ঠস্বরের নমুনা সংগ্রহ করবে এনআইএ (NIA)। সেইসঙ্গে তার হস্তাক্ষরের নমুনাও সংগ্র করা হবে।

প্রত্যর্পণ চুক্তিতে আমেরিকা থেকে ভারতে ফেরানো হয় এই তাহাউরকে। এই মুহূর্তে এনআইএ হেফাজতে রয়েছে মুম্বইয়ে ২৬/১১ হামলা অন্যতম চক্রী। প্রত্যর্পণের পরে প্রথমে রানাকে ১৫ দিনের হেফাজতে নেন তদন্তকারী আধিকারিকেরা। হেফজত শেষে রানাকে ফের পাটিয়ালা আদালতে তোলা হয়। সেখানে তাকে ১২ দিনের এনআইএ হেফাজতে পাঠায় আদালত।

এনআইএ আদালতে রানার কন্ঠস্বরের, হস্তাক্ষরের নমুনা সংগ্রহের আবেদন জানায়। দিল্লির বিশেষ এনআইএ আদালতের বিচারক চান্দেরজিৎ সিং এনআইএ-এর আবেদন মঞ্জুর করেছেন। তদন্তকারী সংস্থা এনআইএ-এর আগেই আদালতে জানায়, ২৬/১১ জঙ্গি হামলার সঙ্গে সম্পর্কিত প্রচুর প্রমাণ্য নথি রয়েছে রানার বিরুদ্ধে। দেশের সুরক্ষার স্বার্থে সেগুলিকে প্রকাশ্যে আনা হয়নি।

আরও পড়ুন: পাকিস্তানের বিরুদ্ধে ফের কড়া পদক্ষেপ ভারতের

এআইএ জানিয়েছে, মুম্বই হামলার আগে ভারতে আট বার ‘রেকি’ করতে আসেন হেডলি। এই সমস্ত সমস্ত কিছু প্ল্যান করেছিল রানা। তার পরিকল্পনা মারফতই কাজ করেছে হেডলি। সেই সময় ভারতে এসে মোট ২৩১ বার রানাকে ফোন করেছিল হেডলি। প্রতিবেদন অনুযায়ী, ২০০৬ সালের ১৪ সেপ্টেম্বর প্রথম ভারতে আসে হেডলি। সেই সময় রানাকে মোট ৩২ বার ফোন কল করেছিল। তার পর দ্বিতীয় বার ভারতে এসে ২৩ বার, তৃতীয়বার ৪০ বার, পঞ্চম বার ৩৭ বার, ষষ্ঠবার ৩৩ বার ফোন করেছিল। পরে ৬৬ বার ফোন করেছিল সে।

দেখুন আরও খবর-